נבות פפושדו

נבות פפושדו (נולד ב-4 במרץ 1980) הוא במאי קולנוע ותסריטאי ישראלי, בוגר החוג לקולנוע וטלוויזיה באוניברסיטת תל אביב.

קריירה 
בשנת 2010 יצא לאקרנים סרט הבכורה שלו - "כלבת" - אותו כתב וביים ביחד עם אהרון קשלס. בשנת 2013 יצא סרטם המשותף השני - "מי מפחד מהזאב הרע". בשנת 2014 יצר הצמד סרט קצר בשם "F is for Falling" במסגרת אנתולוגיית האימה הבינלאומית "ABCs of Death 2".

בנובמבר 2017 פורסם ב-ynet שפפושדו וקשלס עובדים יחד על 3 סרטים נוספים: "We are All Monsters", "אמבולנס" ו-"היו זמנים בפלשתינה".

בשנת 2019, החל בהפקת סרט הפעולה האמריקאי "מילקשייק אבק שרפה". בתחילה היה אמור פפושדו לביים גם את הסרט הזה בשיתוף אהרון קשלס, אבל מאוחר יותר פורסם כי קשלס פרש מהפרויקט. הסרט נרכש בידי שתי חברות בינלאומיות מובילות: סטודיו קאנל ו-The Picture Company. הצילומים נערכו בברלין במהלך יוני-אוגוסט 2019, בהשתתפות השחקניות קארן גילאן, לנה הידי, אנג'לה באסט, מישל יאו, והשחקן פול ג'יאמטי. הסרט יצא לבתי הקולנוע בחודש יולי 2021.

בשנת 2021 לקח חלק בכתיבת התסריט והפקת הסרט "South Of Heaven", הפקה אמריקאית בכיבובם של אוונג'לין לילי וג'ייסון סודייקיס שביים אהרון קשלס.

קישורים חיצוניים

הערות שוליים

במאי קולנוע ישראלים
תסריטאי קולנוע אמריקאים
בוגרי החוג לקולנוע וטלוויזיה באוניברסיטת תל אביב
ישראלים שנולדו ב-1980